Geoturism

Geoturism on turismiliik, mis toetab ja tugevdab eri paikade erilist geograafilist iseloomu, sealhulgas selle keskkonda, ajaloolist pärandit, esteetikat, kultuuri ja elanike heaolu.National Geographic. (n.d.). About Geotourism. Loetud aadressil https://www.nationalgeographic.com/maps/geotourism/about/

 Geoturism on: 
1.     Keskkonna säästlik – pühendunud ressursside püsimisele ja bioloogilise mitmekesisuse säilitamisele;

2.     Kultuuri hoidev – pühendunud kohalike traditsioonide austamisele ning selle säilitamisele;

3.     Sünergiline – koondab kokku kõik geograafiliselt erilised elemendid, et luua reisielamus mis on koos rikkalikum kui eraldi ning mis meeldiks erinevate huvidega külastajatele.

Geoturism on rohkem kui lihtsalt „läbi sõit“ mingist kohast. See on ühe paiga ühiskonna tahe näidata ning õpetada turistidele oma elukoha võlusid ja, kuidas selle eest hoolt kanda. Geoturismi kontseptsiooniks on asetada rõhk kohalikule kultuurile, toodetele ja traditsioonidele ning pakkuda külastajatele erinevaid võimalusi avastada selle paiga erilist loodust ja suhelda ka kohalikega. Foure corners region. (n.d.). What is geotourism? Loetud aadressil https://fourcornersgeotourism.com/info/what-is-geotourism/fca144960b8dd0d31cf5

Geoturismi eelised:

·      Kaasab kogukonda, kohalikud ettevõtted ja üksikisikud ühendavad jõud, et pakkuda turistile autentset külastajakogemust;

·      Tekitab kohalikes uhkuse tunde enda kodukandi suhtes, sest nemad ei pruugi näha seda võlu, mis neid ümbritseb, mida turist märkab;

·      Majanduslik kasv kogukonnas, sest turismisektor palkab kohalikke tööle, et nad toodaks kohalikke produkte;

·      Austus kohaliku kultuuri ja traditsioonide vastu. Näiteks turistid õpivad kohaliku eetika kohta samas kui kohalikud õpivad, kuidas välisturistide ootustega toime tulla.

Geoturist otsib ettevõtteid, kes müüvad kohalikke tooteid. Nad on keskkonnasõbralikud ning otsivad ettevõtteid, kellel on sama mõtteviis nagu nendel endil – vähendada õhusaastet, prügi, üleliigset värskevee kasutust jne. Sellised turistid eelistavad kvaliteeti kvantiteedile ning neile meeldib oma teadmisi ja kogemusi teistega jagada. Nad räägivad kohtadest, kus nad on käinud ning, mida seal on kogetud. See omakorda innustab teisi külastama neid erilisi kohti. Crown of the Continent Discovery Center. (n.d.). What is Geotourism? Loetud aadressil https://www.crowndiscoverycenter.com/geo-tourism-information/

 Viidet: 

Kategooria:Turism